Ivan Zajc

Ivan ZAJC (ankaŭ konata kiel Giovanni von Zaytz) (n. 3-an de aŭgusto 1832 en Rijeko; m. 16-an de decembro 1914 en Zagrebo) estis kroata komponisto kaj orĥestrestro.

Li vivis en la tempo de la iliria movado kaj estis inspirita de fortaj patriotaj sentoj, kiuj videblas en liaj kroate verkitaj operoj
Nikola Šubić Zrinjski (1876), Mislav (1870), Ban Leget (1872) kaj Lizinka (1878).
Li ankaŭ multe dediĉis sin al organizado de la muzika vivo en sia lando, kaj verkis multajn aliajn muzikpecojn por ĥoro, orĥestro, aŭ piano.

En Esperanto aperis lia kanto Haĝi Dimitro en la Proletaria Kantaro eldonita de SAT en 1924.

 Eksteraj ligiloj 

 Biografio che BLKÖ
 notoj kaj audeblaĵoj

Kategorio:Kroatoj
Kategorio:Romantikaj komponistoj
Kategorio:Zagrebanoj